სატანას სოკო
სატანას სოკო (ლათ. Rubroboletus satanas; 2014 წლამდე Boletus satanas) — სოკოს სახეობა ბოლეტუსისებრთა ოჯახისა, რომლის გავრცელების არეალი მოიცავს ევროპასა და აზიას. ძლიერ შხამიანი სოკოა, რომელიც იწვევს საჭმლის მომნელებელი სისტემის მოშლას, მათ შორის, ფაღარათს, გულისრევას, ძლიერ პირღებინებას. იზრდება ნათელ ფოთლოვან ტყეებში მუხასთან, წიფელთან, რცხილასთან, თხილთან, წაბლთან, ცაცხვთან, რომლებთანაც ერთად მიკორიზას წარმოქმნის. სატანას სოკო აღწერა გერმანელმა მიკოლოგმა ჰარალდ ოთმარ ლენცმა 1831 წელს, რომელმაც მისცა მას ავისმომასწავლებელი სახელი. 2014 წელს სატანას სოკო გადატანილი იქნა რუბრობოლეტუსის გვარში. სამეცნიერო სინონიმები: Boletus satanas Lenz (1831) basionym Suillus satanas (Lenz) O.Kuntze (1898) Tubiporus satanas (Lenz) Maire (1937) Boletus crataegi Smotl. (1952) Boletus crataegi (Smotl.) Hlavácek Suillellus satanas (Lenz) Rubroboletus satanas f. crataegi  Mikšík 2015)